WAAR-دهۆك:
سەرۆکێ شاندا ئۆپۆزسیۆنا سووریێ بۆ دانوستاندنێن جنێڤێ راگەھاند؛ تا نھا ئەو بۆ کۆنگرەیێ دیالۆگا نشتیمانی یا سووری ل باژارێ سووچی یێ رۆسی نەھاتینە داخواز کرن.
نەسر حەریری راگەھاند؛ تا نھا وان بریار بۆ پشکداریکرن یان نەپشکداریێ د کۆنگرەیێ سووچی دا نەدایە، چو داخوازیێن فەرمی ژی بۆ پشکداریکرنێ نەگەھشتینە دەستێ وان.
حەریری ئاشکرا ژی کر؛ ئەو چاڤەرێ نە جڤاکا ناڤدەولەتی پتر ل سەر چالاککرنا دانوستاندنێن جنێڤێ کار بکەت و ھەموو ئاستەنگ بھێنە چارە کرن.
حکومەتا رۆسیا ل بەرەل داویا ڤێ مەھێ کۆنگرەیێ دیالۆگا نشتیمانی یا گەلێن سووریێ ل باژارێ سووچی ساز بکەت، ھندەک ئالییێن کوردی ژی بۆ وی کۆنگرەی ھاتینە داخواز کرن.